13.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΣΥΓΚΟΙΝΩΝΙΩΝ Αριθ. ΔΕΜ/Α/130 της 28 Ιουλ. /30 Νοεμ. 1979  (ΦΕΚ Β' 1081)  Περί παροχής κινήτρων δια την προώθησιν των πωλήσεων της Α.Ε. ΟΛΥΜΠΙΑΚΗ ΑΕΡΟΠΟΡΙΑ».   Έχοντες υπ’ όψει: 1.Το άρθρ. 4 του Νόμ. 96/75 «περί εξαγοράς των μετοχών της Α.Ε. ΟΛΥΜΠΙΑΚΗΣ ΑΕΡΟΠΟΡΙΑΣ παρά του Ελληνικού Δημοσίου.». 2.Το άρθρ. 34 του Νόμ. 849/1978 "περί παροχής κινήτρων δια την ενίσχυσιν της περιφερειακής και οικονομικής αναπτύξεως της Χώρας και  3.Την από 1.3.1979 απόφασιν του Διοικητικού Συμβουλίου της εν Αθήναις εδρευούσης ανωνύμου εταιρείας υπό την επωνυμίαν "ΟΛΥΜΠΙΑΚΗ ΑΕΡΟΠΟΡΙΑ Α.Ε." αποφασίζομεν: 1.Ορίζομεν ποσοστόν (2 1/2%) επί των ακαθαρίστων εισπράξεων της Α.Ε. Ολυμπιακή Αεροπορία εκ κομίστρων προς το και από το εξωτερικόν (εισιτηρίων επιβατών ή ναύλων πραγμάτων), όπερ δύναται να διατίθεται εν τη ημεδαπή ή τη αλλοδαπή, κατά την κατωτέρω διαδικασίαν, προς τον σκοπόν προωθήσεως των πωλήσεων της ρηθείσης εταιρείας. 2.Επιτροπή προεδρευομένη παρά του Γενικού Διευθυντού της Ολυμπιακής Αεροπορίας Α.Ε. και αποτελουμένη εκ των Οικονομικού Διευθυντού,          Διευθυντού Προγραμματισμού και Αναπτύξεως, Διευθυντού Γενικής Επιθεωρήσεως και του ως εισηγητού ενεργούντος Διευθυντού Μάρκετινγκ και Πωλήσεων, εισηγείται την επί μέρους διάθεσιν του άνω ποσού ως και τον τρόπον καταβολής αυτού. Η εισήγησις της ως άνω Επιτροπής υποβάλλεται προς έγκρισιν παρά του Γενικού Διευθυντού της Ολυμπιακής Αεροπορίας Α.Ε. εις το Διοικητικόν Συμβούλιον της Εταιρείας. Από της εγκρίσεως της ως άνω εισηγήσεως παρά του Διοικητικού Συμβουλίου της Ολυμπιακής Αεροπορίας αύτη εκτελείται παρά των αρμοδίων οργάνων και υπηρεσιών της εν λόγω εταιρείας. Ειδικώς, η πρώτη έγκρισις δύναται να καλύψη και ήδη διατεθέντα ποσά. 3.Η ισχύς της παρούσης αποφάσεως λήγει την 31ην Δεκ. 1979. Η ισχύς της άνω αποφάσεως παρατάθηκε μέχρι 31 Δεκ. 1980 από τη ΔΕΜ/Α/730/17 Δεκ. 1979-4 Μαρτ. 1980 (ΦΕΚ Β' 221) αποφ. Υπ. Οικονομικών και Συγκοινωνιών. Το άνω στην παρ. Ι ποσοστό μειώθηκε σε Ι.Ι/2% και η ισχύς της άνω αποφάσεως παρατάθηκε πάλι μέχρι 31 Δεκ. 1981 από την ΔΕΜ/Α/ 365/9-26 Ιουν. 1981 (ΦΕΚ Β' 367) απόφ. Υπ. Οικονομικών και Συγκοινωνιών. Η ισχύς της άνω απόφασης παρατάθηκε και για τα έτη 1982, 1983 και 1984 από την 12116/15-22 Μαΐου 1984 (ΦΕΚ Β' 325) απόφ. Υπ. Εθνικής Οικονομίας και Συγκοινωνιών. Η ισχύς της άνω απόφασης παρατάθηκε και για τα έτη 1985 και 1986 με το ίδιο ποσοστό της άνω ΔΕΜ/Α/130/1979 απόφασης από την 37159/3402/13 Μαρτ. 10 Απρ. 1986 (ΦΕΚ Β' 161) απόφ. Υπ. Οικονομικών και Μεταφορών - Επικοινωνιών. Με την 8071/706/15-17 Φεβρ. 1989 (ΦΕΚ Β' 111) απόφ. Υπ. Οικονομικών και Μεταφορών - Επικοινωνιών ορίστηκε το ποσοστό της άνω Αποφάσεως σε 9% για τα έτη 1987, 1988 και 1989.   